สวัสดีค่ะหนูเป็นตกขาวมาเป็นเวลานานค่ะมีสีเหลืองเป็นเหมือนแป้งติดกางเกงในค่ะไม่มีกลิ่นแต่บางเวลาก้อจะคันบ้างต้องทำอย่างไรถึงจะหายค่ะ เวลาเป็นเมนปกติจะไม่ปวดท้องปวดหลังแต่ตอนนี้ปวดทั้งตัวเลยค่ะ บางเวลาจะมีน้ำสีน้ำตาลคร้านๆๆกับเดือดที่แห้งแล้วเวลาโดนน้ำก้อจะเป็นก่อนๆๆแต่จะเป็นสีน้ำตาลออกดำๆนิดๆๆค่ะ หนูต้องทำอย่างไรค่ะ
สวัสดีค่ะ การที่ตกขาวผิดปกติ (Leukorrhea) คือการที่ตกขาว ที่ต้องมีอยู่ได้ตามปกติในช่องคลอดนั้น มีการเปลี่ยนเเปลงไป ทั้งปริมาณที่เพิ่มมากขึ้น มีกลิ่นเหม็น มีสีที่ผิดปกติไป เช่น สีเหลือง สีเขียว เป็นฟอง หรือเป็นเลือดเก่าๆ หรือสีน้ำตาล ร่วมกับการมีอาการคัน หรือปวดท้องร่วมด้วยสามารถเกิดได้จากหลายสาเหตุ ที่พบส่วนมากคือการติดเชื้อ-การติดเชื้อรา (Vulvovaginal candidiasis) มีลักษณะตกขาวเป็นก้อน คล้ายนมบูด สีเหลือง มีอาการเเสบคันช่องคลอด หรืออวัยวะเพศภายนอกร่วมด้วย-แบคทีเรีย (Bacterial vaginosis) มีตกขาวปริมาณเพิ่มมากขึ้น มีกลิ่นเหม็น แสบคันช่องคลอดไม่มาก บางครั้งมีกลิ่นเเรงมากขึ้น ภายหลังจากการมีเพศสัมพันธ์-ปรสิต (Trichomonas vaginalis) ตกขาวมีปริมาณเยอะขึ้น มีสีเหลือง แสบคันช่องคลอดมาก คู่นอนอาจมีสารคัดหลั่งลักษณะคล้ายกันออกจากอวัยวะเพศ-หนองใน (Gonorrhea) ตกขาวคล้ายหนอง มีเลือดปน อาจมีปัสสาวะเเสบขัดร่วมด้วยนอกจากนี้ยังอาจเกิดจากการมีก้อน หรือติ่งเนื้อในช่องคลอด ปากมดลูกหรือเยื่อบุโพรงมดลูก ดังนั้น เเนะนำให้ไปตรวจร่างกายกับสูตินรีเเพทย์ค่ะ เพื่อหาสาเหตุอย่างละเอียดค่ะ ซึ่งถ้าเป็นการติดเชื้อจะได้เลือกยาอย่างเหมาะสม เนื่องจากการติดเชื้อเเตกต่างกัน ใช้ยาที่ไม่เหมือนกันในการรักษาค่ะ